Скупштина општине Врњачка Бања, на\_\_ редовној седници одржаној \_\_\_.2018.године, на основу чл. 8. Одлуке о доприносу за уређивање грађевинског земљишта (''Сл.лист општине Врњачка Бања'', бр. 3/17-пречишћен текст и 3/18-Аутрнтично тумачење), и чл. 36. Статута општине Врњачка Бања (''Сл.лист општине Врњачка Бања'', бр. 23/16-пречишћен текст), донела је

Р Е Ш Е Њ Е

1. Утврђује се да је изградња објекта Аква парка на кп.бр.519 КО Врњачка Бања од посебног интереса за општину Врњачка Бања, што је у складу са Стратегијом развоја туризма Републике Србије за период 2016. -2025.године (''Сл.гласник РС'', бр.98/2016), којим документом се констатује да су и поред многобројних слабости изражених у реализацији претходне Стратегије, превасходно захваљујући власницима и запосленима у туристичкој привреди, а последње две године (2014. и 2015.) и активностима Владе и ресорног министарства створене претпоставке за снажнији развој и раст туризма као једне од приоритетних привредних грана, па је тако у Поглављу 6.3. Предвиђени економски ефекти модела раста туризма у делу - Индиректни ефекти туризма, наведено да производи грађевинарства налазе широко тржиште захваљујући развоју туризма кроз изградњу угоститељских објеката за смештај и исхрану, објеката за рекреацију, wellness и spa центара, аква паркова и др. Oпштина Врњачка Бања је намерна да обезбеди целокупан систем подстицаја за инвестиције у туризам на јединствен начин за домаће и иностране инвеститоре, како се то дефинише у овој Стратегији, у поглављу 7. -План подизања конкурентности -задаци, приоритетни производи, дестинације и активности.

Изградњом ове врсте објекта се употпуњује туристичка понуда Врњачке Бање, што ће, поред осталих постојећих садржаја, створити услове за већу посећеност гостију Врњачкој Бањи и на тај начин допринети укупном расту делатности туризма, као и осталих пратећих делатности, као што је то у Стратегији наведено.

''Амига'' ДОО за производњу, промет и услуге Краљево се обратило општини Врњачка Бања за умањење доприноса за уређивање грађевинског земљишта у поступку изградње објекта Аква парка, у којем се наводи да ће се изградњом овог објекта омогућити отварање 60-80 нових радних места, инвестиционо улагање у вредности од 7,5 милиона евра, поваћање туристичких капацитета Врњачке Бање, инфраструктурно улагање у саобраћајнице, напојни водови и др., као и да ће објекат представљати туристичку атракцију.

2. Ово решење се доноси са разлога што је Врњачка Бања добила статус туристичког места прве категорије, а што је утврђено Решењем Министарства трговине, туризма и телекомуникација бр.332-02-00306/2016-08 од 21.02.2017.године.

У поступку одлучивања по захтеву ''Амига'' ДОО Краљево, имало се у виду да је Стратешким документима које је усвојила Скупштина општина Врњачка Бања и то: Стратегијом одрживог развоја општине Врњачка Бања 2013.-2023. (''Сл.лист општине Врњачка Бања'', бр.6/13, 2/15) и Програмом развоја туризма 2012.-2022. (''Сл. лист општине Врњачка Бања'', бр.6/13) најзначајнији развојни приоритет Општине Врњачка Бања је даљи развој и унапређење туризма у општини Врњачка Бања, па је за потребе даљег развоја и подизања нивоа туристичке понуде Врњачке Бање потребно увођење нових туристичко рекреативних садржаја као што је изградња Аква парка.

3. Обзиром да су на основу тачке 1. и 2. овог решења испуњени услови из чл. 8. став 1. Одлуке о доприносу за уређивање грађевинског земљишта (''Сл.лист општине Врњачка Бања'', бр. 3/17-пречишћен текст и Аутентичног тумачења-3/18), да се ради о објекту од посебног значаја за општину, то се ''Амига'' ДОО Краљево, ослобађа 50% од висине утврђеног доприноса за уређивање грађевинског земљишта, наведеног у решењу о грађевинској дозволи бр.ROP-VBN-6934-CPI-1/2018 од 12.4.2018.године, које решење је донео Одсек за урбанизам, еколошке и имовинско правне послове.

4. Ово решење ступа на снагу даном доношења, а објавиће се у ''Сл.листу општине Врњачка Бања''.

О б р а з л о ж е њ е

''Амига'' ДОО Краљево се обратило општини Врњачка Бања за умањење доприноса за уређивање грађевинског земљишта од 50% у поступку изградње објекта ''Аква парка'', наводећи разлоге као у тачки 1. став 3. диспозитива овог решења.

За предметни објекат је издата грађевинска дозвола решењем Одсека за урбанизам, еколошке и имовинско правне послове Општинске управе општине Врњачка Бања бр.ROP-VBN-6934-CPI-1/2018 од 12.4.2018.године

Одредбом чл.8.став 1. Одлуке о доприносу за уређивање грађевинског земљишта пропосано је да Скупштина општине појединачним актом може предвидети додатне погодности за плаћање доприноса за објекте од посебног значаја за развој општине, а да се допринос може умањити до 50%.

Одредбом чл.13. у ставу 2.алинеја 1. ове одлуке прописано је да се у плаћањем једнократно у целости допринос умањењује у износу од 30% .

Аутентичним тумачењем одредбе члана 8.става 1. у вези са чланом 13.став 2.алинеје 1. одлуке о допринису за уређивање грађевинског земљишта (''Сл.лист општине Врњачка Бања'', бр.3/18), утврђено је да ове одредбе треба разумети тако, да се примењују одвојено, одн.да се умањење доприноса за уређивање грађ.земљишта, може остварити посебно за једнократно плаћање у целости, у којем случају је умањење 30%, што је у складу са одредбом чл.13.ове одлуке и односи се на поглавље III-Начин плаћања.., а посебно када инвеститор остварује ово право на основу чл.8.став 1. ове одлуке, које се односи на Поглавље II. -Обрачун доприноса, у ком случају Скупштина општине, појединачним актом ценећи оправданост признавања статуса објекту у изградњи за објекат од посебног значаја за развој општине, може умањити допринос до 50%.

Поступајући у складу са наведеним одредбама ове одлуке, Скупштина општине је утврдила да је изградња објекта ''Аква парка'' на кп.бр.519 КО Врњачка Бања од посебног интереса за општину Врњачка Бања, а све у складу са Стратегијом развоја туризма Републике Србије за период 2016. -2025, као и Стратегијом одрживог развоја општине Врњачка Бања 2013.-2023. (''Сл.лист општине Врњачка Бања'', бр.6/13, 2/15 ) и Програмом развоја туризма 2012.-2022. (''Сл. лист општине Врњачка Бања'', бр.6/13).

У тачки 3. овог решења, а на основу тачке 2. се дефинише умањење доприноса за уређивање грађевинског земљишта за изградњу предметног објекта.

ПРАВНА ПОУКА: Против овог решења може се поднети тужба Вишем суду у Краљеву у року од 15 дана од дана пријема решења

СКУПШТИНА ОПШТИНЕ ВРЊАЧКА БАЊА

Број: 35-7/18 од \_\_\_\_\_\_2018.године

Служба за урбанизам, еколошке и НАЧЕЛНИК

Имовинско правне послове ОПШТИНСКЕ УПРАВЕ

Славица Стаменић Славиша Пауновић